Den Vest-Sjællandske Avis, 1823-04-22
Nyere Efterretninger fra Constantinopel melde: at i den store Jldebrand afbrændte heele Canonstøberiet hvorved 1200 Kanoner bleve smeltede; den Tyrkiske Regierings Tab ved denne Ulykke skal være overmaade stort, den har ladet uddeelt 500 Punge eller 250,000 Piastere blandt de Brandlidte. – De Tyrkiske Forstæder langs med Canalen ligne nu en Leier, da utallige Tyrker vandre der omkring med Jammerskrig uden Huuslye. Øienvidner forsikkre, at Vinden drev fire Gange Jlden mod Pera og at de meget ophidsede Tyrker kunde neppe oppebie Øieblikket hvori de Christelige Qvarteere skulde blive opbrændte; men hver Gang naar Faren var størst for Pera, saa reiste der sig en Vind fra Norden, som drev Jlden igien tilbage til de hidintil bevarede Tyrkiske Qvarterer; de forsikkre at Tyrkerne bleve ligesom forsteenede ved dette Syn. Man kunde frygte for at Tyrkerne ville, forbittrede herover søge at hævne sig paa de Christne, dog har det hidindtil lykkedes den Tyrkiske Regiering at holde Roligheden vedlige. Den vigtigste Følge af denne Ulykke synes at ville blive, at den Tyrkiske Regiering, som saaledes bliver styrtet fra den eene Forlegenhed ind i den anden, maae blive tilbøielig til at give efter for Ruslands Fordringer. – Man har Efterretninger over Odessa af 13de Marts, som melde, at Reis Effendi havde, efter at Divanet var bleven holdet, og allerede før Branden, overleveret Lord Strangford til Svar paa de fra Verona foreslagne Propositioner, en Afskrift af en Note, som var stillet til Greve Nesselrode og dateret den 26de Februar. Denne Note er affattet i de sædvanlige diplomatiske Udtryk Den anmelder Hospodarernes Udnævnelse og den nu indførte Tingenes Orden i Fyrstendom merne; men alle øvrige Punkter lader den uberørte og anmoder Rusland om ligeledes atrække Haanden til at opretholde Tractaterne; dette er det væsentlige Jndhold af dette Svar, efter hvis Modtagelse Lord Strangford formaaede Reis Effendi til at forandre nogle Udtryk i Originalen, dog forblev Hovedsagen der saaledes som det var anført. Med denne Efterretning blev nu en Coureer afsendt til Vien, og Lord Strangford, endskiøndt han synes at være vel tilfreds med dette Svar, forsøgte dog fleere Dage efterat Noten var afsendt, ifølge de indtrufne Omstændigheder, at udvirke et endnu gunstigere Resultat. Den Østerrigske Jnternuntius Hr. v. Ottenfels har ogsaa gjort forskiellige Skridt til at opnaae samme Formaal; men man vil i Almindelighed bemærke, at denne Diplomat havde ventet et meere gunstigt Svar, og han synes derfore at være mindre tilfreds. Porten har vist høilig Aarsag til at give saameget efter som mueligt; thi Ulykken vælter ind paa den fra alle Sider; Perserne og Bechabiterne siges at oversvømme de Asiatiske Provinser. Den anstrænger sig derfore efter sin yderste Evne med at ruste sig til Lands og til Vands; men Flaaden vil ikke kunne giøre Grækerne stor Skade, da Skibene er næsten i en ubrugbar Tilstand og Mandskabet bestaaer af det jammerligste Pak. Bladet Spectatør Oriental, som udkommer i Smyrna, yttrer det Haab, at der ikke vil blive nogen stor Krig af imellem Tyrkerne og Grækerne; men at Tingene ville tage en anden Vending end Publikum formoder, som vil blive meere gunstig for Menneskeligheden og Christendommen Maaskee enten saaledes, at Porten vil først slutte Fred med Rusland og siden derpaa, efter givet Raad med Grækenland, eller at pludselig en Plan til Grækernes Fordeel, som hemmelig er aftalt imellem de Christelige Magter, skulde træde frem for Lyset.